cyanic-selkie/wikianc huggingface dataset:
Libro de la Invención Liberal y Arte del Juego del Axedrez
Содржина
Првиот дел, главно се однесува за шаховската игра. Во него е опишана историјата на играта, а се наведени и шаховските правила, според кои играта се играла во Шпанија. Во тоа време, правилото пат се сметало како победа на шахистот кој се наоѓал во пат позиција, за разлика од денешниот исход на позицијата, реми. Во книгата, исто така е наведено и правилото, коешто тогаш важело, а му овозможува на еден од противниците да победи ако ги освои сите фигури на противникот, со исклучок на кралот. Во овој дел, исто такае воведено и правилото за реми по 50 потези, коешто е едно од основните правила на играта и денес.
Во вториот дел, Лопез го употребил поимот „гамбит“ и претставил некои отворања, коишто дотогаш не бил издадени, како: Кралевиот гамбит, некои варијанти во Отворањето со ловец и денешната Штајницова варијанта во Шпанска партија.
Содржината во последните два дела од книгата, всушност претставува критика на анализите на Педро Дамјано во своето дело Questo libro e da imparare giocare a scachi. Имено, по почетните потези 1.е4 е5 2. Sf3, Дамјано сметал дека најдобар потег за црниот е потегот 2...Sc6. Но, Лопез тоа го сметал за погрешен потег, поради потегот 3.Lb5. За настанатото отворање, голем придонес имал Лопез, па во западната литература е познато под неговото име, иако отворањето било познато и претходно.
Науката во 1530 година
1530 година во науката опфаќа некои значајни настани.
Науката во 1531 година
1531 година во науката опфаќа некои значајни настани.
Холандс Дип
Холандс Дип (pre-1947 правописот: Hollandsch Diep) е широката река во Холандија и Естуар на реките Рајна и Меза. Преку Схелд Рајна Каналот се поврзува со реката Шелда и градот Антверпен.
Реката Бергзе Мас и реката Ниуве Мерведе се приклучуваат во близина на Лаге Цвалуве за да го формираат Холандс Дип. Дордтс Кил се поврзува со него во близина на Мурдајк. Во близина на Нумансдорп се дели на Харингвиет и Волкерак..
Расна чистота
Расна хигиена или расна чистота бил збир на државни политики од раниот дваесетти век според кои на одредени лица им било дозволено да имаат потомство а на други не, со цел промовирање на одредени одлики кои се сметале за особено пожелни. Најзначајниот пример на сеопфатно спроведување на расна хигиена е Нацистичка Германија, но слични политики се спроведувале и во други земји во Европа и Северна Америка.
Средни Рудни Планини (округ)
Средни Рудни Планини (Mittlerer Erzgebirgskreis) — поранешен округ во сојузната покраина Саксонија, Германија. Се граничел со (од запад надесно) окрузите Анаберг, Штолберг, слободниот град Кемниц и округот Фрајберг. На југ се граничел со Чешка (Карловарски крај).
Историја
Округот бил создаден во 1994 година со спојување на поранешните окрузи Мариенберг и Чопау. На 1 август 2008 година бил споен во новиот округ Рудни Планини.
Географија
Округот се наоѓал на Рудните Планини (Erzgebirge). Највисоката точка е 891 метар високиот Хиртштајн (Hirtstein), додека најниската точка со 305 метри се наоѓа во Вичдорф. 40% од округот е покриен со шуми.
Знаме на Монтсерат
Знамето на Монтсерат е усвоено на 10 април 1909 година. Има темносина основа на која што во горниот лев агол се наоѓа знамето на Обединетото Кралство и грбот на Монтсерат од десната страна. На грбот се наоѓа Ерин, женска персонификација во Ирска со златна харфа.
Список на општини во Авила
Ова е список на општините во покраиината Авила во автономната заедница Кастиља и Леон, Шпанија. Наведени се по азбучен ред.
NGC 6263
NGC 6263 — елиптична галаксија во соѕвездието Херкул, заведена во Новиот општ каталог на длабоконебесни тела.
Рутулци
Рутулците (рутулски: Мыхабыр, Михабир; руту́льцы) или „Миштар·по(рутули)/ Порталли“, опишувајќи се себеси како Господари (градители) на Портите, ― лезгинска подетничка група во Дагестан, република на југот на Русија и некои делови на Азербејџан. Според рускиот попис од 2010 година, во Русија имало 35.240 Рутулци. На советскиот попис во 1989 година во Азербејџан имало 336 Рутулци. Рутулскиот јазик е член на семејството на североисточнокавкаски јазици ; неговите говорници често добро ги владеат азербејџанскиот и рускиот јазик, бидејќи рутулскиот не бил пишан јазик до 1990 година. Рутулската култура е блиска до онаа на Цахурите и другите народи кои го населуваат сливот на горниот тек на реката Самур. Повеќето од Рутулците се занимаваат со сточарство (најчесто овчарство), земјоделство и градинарство.
Религија
Рутулците се придржуваат до сунитскиот ислам. Најраните обиди на Арапите да се влијаат во земјите на денешен Дагестан, датираат од VII век, а на рутулската територија тие постигнале најголем успех. Најраните споменик на муслиманска култура сведочи на Кавказ - надгробна плоча на шеикот Магомеда-ибн-Асада-ибн-Мугал, закопани во Хнов во 675 г.н.е. За почетокот на исламизацијата на Рутулците, има споменик епиграф во дагестанските планини, пронајдени во некои рутулски села. Тоа е камен во ѕид од градба на џамија во селото Лучек на кој е исечен хронографскиот текст на арапски јазик, а исламот ја пренесува изјавата овде до 128 хиџранска година, односно 745-746 година. Друг камен со хронографски текст останал џамија во населбатаИхрек, во него се зборува „за обнова на уништената џамија во 407 х.г. “.
NGC 6263
Објектот бил предмет и на други истражувања, па освен како NGC 6263 се споменува и како UGC 10618, MCG 5-40-8, CGCG 169-14, NPM1G +27.0546.
Откривање
Објектот е откриен на 28 јуни 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 6263 е од видот E0. Видливиот сјај со голо око изнесува 13,7 m, а оној во рамките на интервалот од минималната до максималната честота 14,7 m, додека површинскиот сјај изнесува 13,4 m/лм2. NGC 6263 има привидни димензии од 0,9' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 56 м 43,1 с, а неговата деклинација, односно висината на лакот на тој агол, +27° 49' 21"".
Други поделби
Проучување на NGC 6263 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 59292. Во рамките на атласот на длабокото небо, Уранометрија 2000.00, објектот припаѓа на групата означена со бројот 157; додека во Каталогот на основни ѕвезди (GSC) е групиран под бројот 2067. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 129.
Блидеш (Вржогрнци)
Блидеш  — археолошко наоѓалиште во кривопаланечкото село Вржогрнци. Наоѓалиштето претставува населба од бронзено време, железно време и доцна антика. На околу 700 м јужно од селото, северно од патот Куманово -Крива Паланка, меѓу Блидешка Река и едно мало поточе се издига висок рид со стрмни падини. Во нивите што се на самиот врв, на површина од околу 150 × 100 м се среќаваат фрагменти од керамички садови и питоси, а се насетуваат и темели од објекти. Веројатно оттука потекнуваат неколкуте бронзени висулци во облик на латинската буква В од железното време што се чуваат во Музеј на Македонија во Скопје.
Фосфобелковина
Типичен претставник на фосфобелковините е казеинот од млекото. По пат на електрофореза, казеинот се раздвојува на три фракции: α, β и γ казеин. Сите тие содржат околу 0,8 % фосфор. Се разликуваат по молекулската маса, која тешко се одредува бидејќи многу лесно образува поголеми агрегати, така што се добиваат вредности од 24.000 д0 400.000. Казеините се разликуваат и по процентот на фософор.
Фосфобелковините ги има во поголема количина и во жолчката од јајцето. Најпознат е вителинот кој содржи 10 % фосфор.
Поасонова константа
Во топлинската физика и термодинамиката, адијабатски индекс или Поасоновата константа е односот на топлинскиот капацитет со постојан притисок (CP) и топлинскиот капацитет со константен волумен (CV). Позната е и како  фактор на есентропично проширување  и се означува со γ за идеален гас или κ, есентропски експонент за реален гас. Симболот гама го користат воздухопловните и хемиските инженери.
каде C е топлинскиот капацитет, и c специфичен топлински капацитет (топлински капацитет по единица маса) на гас. Наставките P и V се однесуваат на константен притисок и услови на константен волумен соодветно.
Поасоновата константа е важна за примена во термодинамички реверзибилни процеси, особено вклучувајќи и идеални гасови; брзината на звукот зависи од тој фактор.
За да се разбере оваа релација, треба да се земе предвид следниот мисловен експеримент. Затворен пневматски цилиндар содржи воздух. Клипот е заклучен. Притисокот внатре е еднаков на атмосферскиот притисок. Овој цилиндар е загреан до одредена целна температура. Бидејќи клипот не може да се движи, волуменот е константен. Температурата и притисокот ќе се зголемат. Кога целната температура е постигната, греењето се прекинува. Додаденото количество енергија е еднакво на
CVΔT
, со
ΔT
што ја претставува промената на температурата. Клипот сега е ослободен и се движи кон надвор, застанувајќи кога притисокот внатре во комората го достигнува атмосферскиот притисок. Претпоставуваме дека експанзијата се случува без размена на топлина (адијабатична експанзија). Со вршењето на оваа работа, воздухот внатре во цилиндарот ќе се олади до под целната температура. За да се врати на целната температура (сè уште со слободен клип), воздухот мора да се загрее, но веќе не е под постојан волумен, бидејќи клипот може слободно да се движи додека гасот се загрева. Оваа дополнителна топлина изнесува околу 40% повеќе од претходното додадено количество. Во овој пример, додаденото количество топлина со заклучен клип е пропорционално на CV, додека вкупната количина на додадена топлина е пропорционална на CP. Затоа, Поасоновата константа во овој пример е 1,4.
Друг начин на разбирање на разликата меѓу CP и CV е дека CP се применува ако работата е извршена на системот, што предизвикува промена на волуменот (на пр. со поместување на клипот за да се компримира содржината на цилиндар), или ако работата е извршена од страна на системот, што ја менува својата температура (како што се загревање на гасот во цилиндар за да предизвика движење на клипот). CV се применува само ако P dV – тоа е, завршената работа – е нула. Треба да се земе предвид разликата помеѓу додавање топлина на гасот со заклучен клип и додавање топлина со клип што може слободно да се движи, така што притисокот останува константен. Во вториот случај, гасот ќе се загрее и прошири, предизвикувајќи клипот да изврши механичка работа на атмосферата. Топлината што е додадена на гасот само делумно го загрева гасот, додека остатокот е претворен во механичката работа изведена од клипот. Во првиот случај (заклучен клип) не постои надворешно движење, и затоа не се врши механичка работа на атмосферата; се користи CV. Во вториот случај, се врши дополнителна работа со промената на волуменот, така што количината на топлина потребна за зголемување на температурата на гасот (специфичниот топлински капацитет) е поголема за овој случај на константен притисок.
Идеални гасни односи
H = CPT
и внатрешната енергија како
U = CVT
. Исто така, може да се каже дека Поасоновата константа е односот меѓу енталпијата и внатрешната енергија:
Покрај тоа, топлинските капацитети може да се изразат во однос на коефициентот на топлински капацитет (γ) и гасната константа (R):
каде n е количеството супстанција во молови.
Мајеровата релација овозможува да се одреди вредноста на CV од почестата табеларна вредност на CP:
Однос со степени на слобода
Поасоновата константа (γ) за идеален гас може да биде поврзана со степените на слобода ( f ) на молекулата од Tака ние гледаме дека за едноатомски гас, со 3 степени на слобода: додека за двоатомски гас, со 5 степени на слобода (на собна температура: 3 транслаторни и 2 вртежни степени на слобода; не е вклучен вибрациониот степен на слобода, освен на високи температури):
На пример, копнениот воздух првенствено е составен од двоатомски гасови (околу 78% азот (N2) и 21% кислород (O2)), а во стандардни услови може да се смета за идеален гас. Горенаведената вредност од 1,4 е многу доследна со измерените адијабатски индекси за сув воздух во температурен опсег од 0–200 °C, покажувајќи отстапување од само 0,2% (види ја табелата погоре).
Односи со реалниот гас
Со зголемувањето на температурата, високоенергетските вртежни и вибрациони состојби стануваат достапни за молекуларните гасови, со што се зголемува бројот на степени на слобода и намалување на γ. За вистински гас, CP и CV се зголемуваат со зголемување на температурата, додека продолжуваат да се разликуваат еден од друг со фиксна константа (како погоре,
CP = CV + nR
), што релативно ја рефлектира константната PV разлика во завршената работа за време на проширување за постојан притисок наспроти константни услови на волумен. Tака, односот на двете вредности, γ, се намалува со зголемување на температура.
Термодинамички изрази
Вредности засновани на приближност (посебно
CP − CV = nR
) во повеќе случаи не се доволно точни за практични инженерски пресметки, како што се проток низ цевки и вентили. Треба да се користи експериментална вредност отколку онаа што се заснова на оваа приближна вредност онаму каде што е можно. Прецизна вредност за односот CP⁄CV исто така може да се пресмета со одредување на CV од резидуалните својства изразени како
Вредностите за CP се лесно достапни и евидентирани, но вредностите за CV треба да се одредат преку односите како што се овие.
Горенаведената дефиниција е пристапот кој се користи за да се создадат прецизни изрази од равенките за состојба (како Пенг-Робинсоновата равенка за состојба), кои се совпаѓаат со експериментални вредности толку темелно така што има мала потреба да се создаде база на размери или CV вредности. Вредностите може да се одредат и преку конечна разлика.
Адијабатски процес
Овој однос ја дава важната релација за есентропичен (квазилистички, реверзибилен, адијабатски процес) процес на едноставен компримиран идеален гас:
каде p е притисок, а v е специфичниот волумен на гасот.
Парламентарни избори во Југославија (1986)
Парламентарните избори биле одржани во Југославија помеѓу 10 март и 10 мај 1986 година преку сложен делегатски систем кој избрал делегати на месните, републичките и сојузните собранија.
Позадина
Изборите биле четврти одржани според југословенскиот Устав од 1974 година, одобрен на 31 јануари 1974 година, со што било создадено дводомно собрание со Сојузна комора од 220 членови и Комора на републики и покраини од 88 члена.
Изборен систем
Членовите на Сојузната комора претставувале три групи: самоуправувачки организации, заедници и општествено-политички организации. Биле избрани 30 членови за шесте републики и 20 за двете автономни покраини, Косово и Војводина.
Макаби Ирони Ашдод
ФК Макаби Ирони Ашдод (хебрејски:מכבי עירוני אשדוד) е клуб кој потекнува од Ашдод, Израел. Настапува на Стадион Ха'jод Алeф во Лига Алеф. Бил формиран во 1961 година.
Историја
Клубот е основан во 1961 година од страна на членовите на Макаби Ашдод. Тимот стигна до првата дивизија на крајот од сезоната 1992/93. Во 1999 година клубот беше избришан, поради спојување со Хапоел Ашдод, општинскиот соперник. Во април 2015 година, инициран од навивачите, клубот повторно беше воспоставен
Теопемт и Теона
Теопемт и Теона - христијански светци.
Кога Диоклецијан го објавил гонењето на христијаните, епископот Теопемт Никомидиски бил првиот којшто пострадал. Тој бил изведен пред царот и царот му се заканил со смртна казна, ако не се одрече од христијанството. На оваа закана, храбриот епископ му одговорил на царот: “''Стои напишано: не плашете се од оние кои го убиваат телото, а душата не можат да ја убијат. Ти, цару, имаш власт над моето тело, прави со него што ќе сакаш''”.
Според христијанското верување, тој бил многу тепан, мачен со глад и истоштуван на разни начини. Најпосле, царот повикал некој маѓесник Теона. Теона растворил во водата најсилен отров и му дал на Теопемт да го испие. Теопемт ја прекрстил чашата и го испил отровот. Откако Теона видел дека неговиот отров не му наштетил на Теопемт, се свртел кон царот и извикал: “И јас сум христијанин и Му се поклонуван на Распнатиот”. Двајцата биле осудени на смрт: Теопемт бил со меч исечен, а Теона жив во земјата го закопале во 298 година.
Леонид Брежнев
Леонид Илич Брежнев (на руски: Леони́д Ильи́ч Бре́жнев) бил советски политичар и државник. Како Маршал на Советскиот Сојуз, четири пати избран за Херој на Советскиот Сојуз (1966, 1976, 1978, 1981) и Херој на социјалистичкиот труд. На чело на Советскиот Сојуз бил од 1964 до 1982 година. Прв Секретар на ЦК на КПСС од 1964 (од 1966 Генерален Секретар) и Претседател на Президиумот на Врховниот Совет на СССР од 1960 до 1964 и од 1977 до 1982.
Паликура
Паликура — село во Општина Росоман, во областа Тиквеш, во околината на градот Кавадарци.
Географија и местоположба
Селото се наоѓа во северниот дел на областа Тиквеш, оддалечено 12 километри северозападно од Неготино, 13 километри северно од Кавадарци и 5 километри североисточно од општинскиот центар Росоман.
Потекло на името
За потеклото на името на ова село, кое се наоѓа на височинка, има две приказни.
Според жителите на Паликура, името е од пред неколку века, уште од турско време. Кога доаѓал аскерот да ги гаѓа комитите на височинката со топови, се слушале команди: "Пали!" Бидејќи Турците промашувале, овие одозгора им покажувале среден прст или цела рака и ги провоцирале на цел глас.
Д-р Јачева - Улчар, пак, објаснува дека името Паликура има грчко потекло. "Палаиос" е грчка придавка, со значење стар, вели таа. И именката "хорион" е грчка, а значи село, па, според тоа, Паликура е Старо Село.
Население
Според статистиката на Васил К’нчов („Македонија, Етнографија и статистика“) од 1900 година, во Паликура живееле 130 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Паликура имало 128 Македонци, под врховенството на Бугарската егзархија.
Според пописот од 2002 година селото имало 183 жители, од кои 176 Македонци и 8 Срби.
Според последниот попис од 2021 година, во селото живееле 145 жители, од кои 103 Македонци, 14 Роми, 9 Срби, 1 останат и 18 лица без податоци.
Родови
Според податоците помеѓу 1914-1924 година, родови во селото
Македонски
Српски
Избирачко место
Во селото постои избирачкото место бр. 713 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 134 гласачи.
Ѓорѓи Мучитанов-Касапчето
Ѓорѓи Мучитани-Касапчето — македонски револуционер од влашка народност, учесник во македонското револуционерно движење, член и војвода на Македонската револуционерна организација.
Животопис
Тој роден 1882 во Крушево. По народност е Влав. Завршил IV клас во романското училиште во Софија. Во екот на Илинденското востание бил во четата на Ѓорче Петров. По востанието учествува во македонското ослободително движење како војвода на чета во Воденско, Негушко и Ениџевардарско. Во 1910 година се приклонува кон Апостол Петков, станува нелегален и станува член на Бугарската народна македоно-одринска револуционерна организација. Загинал на 2 август 1911 кај Крушари, Ениџевардарско, денес Абелие, Грција, заедно со Апостол Петков и Васил Пуфката. Револуционерната дејноста на Касапчето е екранизирана во бугарската серија од 1988 година, Мера според мера.
Гробишта (Вржогрнци)
Гробишта  — археолошко наоѓалиште во кривопаланечкото село Вржогрнци. Наоѓалиштето претставува црква од среден век. Во селските гробишта се наоѓаат остатоци од црква градена со големи делкани блокови.
Брајчински манастир
Брајчински манастир — манастир околу 500 метри источно од преспанското село Брајчино, подигнат на ливадеста висорамнина. Неговиот комплекс го сочинува црквата „Св. Петка“ со живопис на грчко писмо, зграда со конаци и чешма со лековита света вода.
Црквата „Св. Петка“ е еднокорабна, скромна по димензии и со тространа апсида. Живописот во црквата е правен во две фази и тоа, првата во XVI и втората во XVIII век.
Историја
Не се знае точната година на неговата изградба, но се претпоставува дека е изграден во XV век. Црквата била живописана во две фази XVI и XVIII век).
На 1 јануари 1902 година при престојот на една просјачка група од Прилепско, манастирот бил изгорен и подолго време бил запуштен. Во 1985 година, конаците биле обновени.
Објекти
Главната и единствена манастирска црква е посветена на Света Петка. За неа не се зачувани сигурни податоци од кои може да се види кога била подигната. На западниот влез од наосот, од внатрешната страна, се наоѓа натпис кој е современ со подигањето и живописувањето на црквата. Меѓутоа, делот од текстот, во кој најверојатно се споменува годината во која е изградена или живописана црквата, е уништен. Денешната состојба на архитектурата и живописот од црквата Св. Петка упатува на податокот дака црквата, во извесен период на време, била запуштена, а монашкиот живот замрен. На северниот ѕид се гледаат остатоци од мали фрагменти кои му припаѓале на првобитниот живопис, како и фрагменти налепени на камењата од постарите урнати ѕидови на црквата (јужна страна). Мајсторите ѕидари при обновувањето на црквата ги користеле истите и ги вградувале во нив. Освен тоа, при обновувањето на црквата била проширена на југ, за околу 35-45 см.
Тогаш се вршени делумни интервенции на источната страна (калканот). Црквата претставувала мала по димензии градба, со полукружна апсида однадвор. Апсидата однатре има неправилно издолжен, елипсовиден облик и таа е асиметрично поставена. Жртвеникот и ѓаконикот, соодветно на големината на архитектурата, имале форма на ниши.
Судејки по решенијата на калканите, односно фреско-декорацијата, не била засводена. Таа однадвор е едноставно решена.
Околу манастирската црква има конаци кои потекнуваат од поново време, но се изградени во традиционален стил. Конаците се градени во 1910 година, на остатоците на опожарениот конак од XIX век. Денес, за да се дадат се подобри услови за луѓето кои доаѓаат тука, а некои и преспиваат, сè е обновено, конаците, фасадата, чардаците, скалите, има кујна, две трпезарии, гостинска соба за дневен престој, владичка соба, три соби за преспивање со нови кревети и чиста постелнина. Првата иницијатива за враќање на стариот сјај се појавила во 1978 година, кога жителите на селото сами ја почнале обновата на конаците, без донации, а главното обновување почнало во 1995 година, кога селскиот одбор одлучно дал иницијатива да се обнови црквата и конаците.
Чешмата со света вода се наоѓа веднаш до црква и цела година е пресушен, само малку протекува на 7 август, вечерта спроти празникот, и на 8 август кога се слави празникот на манастирот, повторно секнува. Многу е посетувана од страна на жени кои немаат пород, верувајќи дека со помош на водата ќе успеат да забременат.
Туризам
Во овој манастир е развиен манастирскиот туризам. Самите конаци се регистрирани како хостел кои располагаат со сместувачки капацитет од вкупно 20 легла распоредени во неколку соби со автетнтичен амбиент. Има посебни туш кабини, тоалети и во целост опремена кујна.
Знаме на Порторико
Знамето на Порторико се состои од пет хоризонтални црвени и бели линии, и син триаголник со бела ѕвезда од левата страна.
Карпеста уметност
Карпестата уметност се состои во претстави на луѓе, животни, идолиформи, симболи, создадени со гравирање, сликање или низок релјеф врз камења и карпи.
Науката во 1533 година
1533 година во науката опфаќа некои значајни настани.
SCTP
Кај компјутерските мрежи, Stream Control Transmission Protocol (SCTP) е протокол (број 132 ) на транспортно ниво, и има слична улога со познатите протоколи: Transmission Control Protocol (TCP) and User Datagram Protocol (UDP). SCTP обезбедува некои слични услуги како овие два протоколи: тој е ориентриан кон пораките како UDP и орбезбедува сигурност во секвенцијалната размена на пораки со контролата на застој како TCP.
Протоколот е утврден од работната група на IETF Signaling Transport (SIGTRAN) во 2000,, а го одржува работната група на IETF Transport Area (TSVWG). RFC 4960 го дефинира протоколот.
Message-based multi-streaming
SCTP апликациите ги доставуваат нивните податоци до SCTP траснспортното ниво за да бидат пренесени во пораки(групи од бајти). SCTP, пораките и контролните информации ги сместува во одделни парчиња(податочни парчиња и контролни парчиња, секој препознатлив по својот наслов. Овој протокол може да ја подели пораката на неколку податочни парчиња, при што секој податочен дел содржи податоци од само еден корисник на пораки. SCTP ги групира парчињата во SCTP пакети. SCTP пакетите, кои се доставуваат до интернет протоколот, се состојат од: наслов на пакетот, SCTP контролни парчиња (кога е неопходно), проследно со SCTP податочни парчиња (кога се достапни). SCTP може да се одликува како порака-ориентиран, што значи дека пренесува секвенца од пораки(секоја од нив е група од бајти), наместо пренесување на непрекинат поток од бајти како што е случај со TCP. Како и UDP, кај SCTP испраќачот испраќа порака со една операциајa. Спротивно на SCTP, TCP е поток-ориентиран протокол, пренесувајќи потоци од бајти безбедно и по редослед. Сепак, TCP не му дава на знаење на примачот колку пати е повикана испраќачката апликација во TCP сообраќајот при протекувањето на група од бајти кои треба да бидат испратени. Терминот мулти-стриминг се однесува на способноста на SCTP паралелно да се пренесуваат потоци, на пример, преносот на web фотографии заедно со текстот на страната. Во суштина, тоа вклучува градење на неколку врски во една SCTP асоцијација, кои работат со пораки(или парчиња) наместо со бајти.
TCP го зачувува редоследот на бајти во потокот преку доделување на секвенцијален број на секој пакет. Од друга страна, SCTP доделува секвенцијален број на секоја испратена порака во потокот. Ова овозможува различен редослед на пораките во различни потоци. Меѓутоа, подредувањето на пораките не е задолжително во SCTP; апликацијата за примање пораки може да избере да ги обработува пораките по редослед на примање, наместо по редослед како биле испратени.
Особености
Одлики на SCTP:
творците на SCTP, го дизајнираат SCTP со првична намена за пренос на телефонија(Signaling System 7) преку Интернет протокол, со цел да се повторат некои од доверливите атрибути на SS7 сигнализациската мрежа во IP. Овој IETF обид е познат како SIGTRAN. Во меѓувреме, беа предложени други протоколи, на пример, Пречник протоколот and Reliable server pooling (RSerPool).
Мотивации
TCP ја имаше остварено примарната цел да пренесува безбедно податоци преку Интернет, но TCP имаше поставено ограничувања на некои апликации. Од RFC 4960:
Структура на пакет
SCTP пакетите имаат поедноставна основна структура од TCP пакетите. Секој пакет се состои од два основни дела:
Секое парче има тип-идентификатор, кој е со големина од еден бајт, најчесто, постојат 255 различни податочни типови. RFC 4960 дефинира листа од податочни типовви и до сега има дефинирано 15 типа. Остатокот од парчето е со должина од 2 бајта(максимална големина од 65,535 бајти), и податоците. Ако парчето не е поголемо од 4 бајти(т.е. должината не му е повеќе од 4), тогаш парчето е имплицитно пополнето со нули кои не се вклучени во должината на парчето.
Лудвиг Уланд
Јохан Лудвиг Уланд (Johann Ludwig Uhland; - ) — германски поет, филолог и книжевен историчар. Познат е како автор на песната „Добриот другар“ (Der gute Kamerad) која се изведува на погреби на паднати војници.
SCTP
Безбедност
Иако криптирањето не беше дел од оригиналниот дизајн на SCTP, сепак SCTP беше дизајниран со одлики кои ја подобруваат безбедноста, како што е 4-насочноторакување (споредено со 3-насочното ракување на TCP) за заштита од SYN полава од напади, и долги "колачиња" за здружена верификација и автентичност.
Исто така, доверливоста беше клучен дел од безбедносниот дизајн на SCTP. Повеќенасочноста овозможува асоцијацијата да остане отворена дури и кога некои рути и интерфејси се паднати. Ова е од особено значење за SIGTRAN кој го пренесува SS7 преку една IP мрежа користејќи SCTP, и бара силна отпорност за време на паѓање на врската за да може да се одржи телекомуникациската услуга, дури и кога се случуваат мрежни аномалии.
SCTP понекогаш е добар fingerprinting кандидат. Некои оперативни системи овозможуваат SCTP поддршка, но ако таа не е добро позната како TCP или UDP, се случува е занемарена од огнениот ѕид, и тогаш најчесто се дозволува испробувачки пренос.
Лудвиг Уланд
Творештво
Зборувајќи за Уланд, Гете изјавил дека, штом е толку популарен, во него мора да има нешто одлично. Меѓутоа, според неговото признание, Гете немал никакво мислење за песните на Уланд, кои започнал да ги чита со најдобра намера, но уште на почетокот наишол на толку слаби и тажни песни, што немал волја да чита понатаму. Меѓутоа, читајќи ги баладите на Уланд, Гете забележал одличен талент и се уверил дека, делумно, неговата слава е оправдана.
SCTP
Имплементации
Следните оперативни системи имплементираат SCTP:
Корисничка библиотека:
Азис
Васил Тројанов Бојанов (бугарски: Васил Троянов Боянов; роден на година во ), познат како Азис — бугарски пејач, со ромска етничка припадност. Азис изведува песни претежно во жанрот чалга, жанр што може да се опише како бугарски поп-фолк.
Азис има соработувано и со други бугарски поп-фолк пејачи, како што се Глорија, Малина, Софи Маринова, Тони Стораро, и со бугарските рап-уметници - Устата и Ванко 1. Освен тоа, неговиот репертоар вклучува дуети со српски пејачи, меѓу кои и Индира Радиќ, Марта Савиќ и Јелена Карлеуша.
Азис учествувал на Евровизија 2006 година во дует со Маријана Попова со песната „Let me cry“, останувајќи во полуфиналето.
Азис останува истакната личност на бугарската музичка сцена и ужива популарност и во другите балкански земји. Постојат многу шпекулации во медиумите за неговата сексуална ориентација. Во интервју за 2017 година, Азис изјавил: „Така, Господ ме направи циган, геј, дебел, тој едноставно не ми даде никаква ужасна болест.“ Во 2007 година, му се родила ќерка по име Раја.
Грабово (Аугустов)
Грабово (Grabava), е село во административниот округ на општината Аугустов, во рамките на округот Аугустов,Подласко Војводство, во североисточна Полска.<sup class="cx-segment-block"> [1] Тоа се наоѓа на околу 12 km северозападно од Аугустов и 9090 km северно од регионалниот капитал Бјалисток.Грабово има популација од околу 250 луѓе.
Михеј
Михеј — современик на пророкот Свети Илија. На опакиот цар Ахав му прорекол дека тој ќе загине во борбата со Асирците (1. Цар. 22; II Дневн. 18). Сè прорекувал усно, ништо не пишувал. Меѓутоа, друг Михеј бил оној кој го прорекол раѓањето на Исус во Витлеем и кој јанапишал книгата на пророштвата.
Туристичко одредиште
Туристичко одредиште или туристичка дестинација — место (одморалиште во природата или културно подрачје) кое е значително во областа на туризмот и е посетувано од туристи, бидејќи нуди широк спектар на туристички атракции.
Постои голема разлика во дефинирањето на туристичкото одредиште. Некои од дефинициите кои најблизок начин го објаснуваат концептот на туристичко одредиште се:
Туристичко место
Со текот на времето, туристите стануваат потрошувачи кои се подготвени да платат за клима, природни и други убавини, како и задоволување на нивните желби и навики. Како резултат на одразот на овие нови односи, создадени од туризмот, се појавуваат туристички места. Овие места се создаваат таму каде што има големи концентрации на гости. Во овие населби се воведени објекти кои ќе им обезбедат на туристите удобен престој, како што се паркови, шеталишта, сали, казина, музика и други културни забави. Воведени се услуги за најдобар прием на гости, како што се информациски услуги, локален превоз, превозници.
Бесаме мучо
Бесаме мучо (шпан. Bésame mucho = „Бакнувај ме многу“) е песна на шпански јазик напишана во 1940 г. од мексиканската композиторка и текстописец Консуело Веласкес.
Инспирација
За песната, Веласкес се инспирирала од аријата „Поплаки, или Толчникот и славејот“ (Quejas, o la Maja y el Ruiseñor) од шпанската опера „Гојески“ (Goyescas) од Енрике Гранадос.
Прв песната ја снимил Емилио Туеро и потоа станала светски хит. Низ децениите песната има доживеано огромен број на аранжмани и изведби од најразлични славни пејачи, и се смета за една од најсниманите во историјата на музиката.
Хаторф на Харц (општинска заедница)
Хаторф на Харц (Hattorf am Harz) — општинска заедница во округот Гетинген, во Долна Саксонија, Германија. Нејзиното седиште е во општината Хаторф на Харц.
Општинската заедница Хаторф на Харц се состои од следниве општини:
ФК Реал Сосиедад
Реал Сосиедад де Футбол (шпански: Real Sociedad de Fútbol) попознат како Реал Сосиедад (шпански превод: Кралско друштво) — професионален фудбалски клуб, со седиште во Сан Себастијан, Баскија, Шпанија. Се натпреварува во Ла Лига, највисокото ниво на шпанскиот фудбал. Клубот е основан на 7 септември 1909 година. Своите домашни натпревари ги игра на стадионот Аноета.
Реал Сосиедад ја освоил титулата во Лигата во 1980–81 и 1981–82, а завршил како вицешампион во 1979–80, 1987–88 и 2002–03. Клубот го има освоено и Купот на Кралот трипати, во 1909, 1987 и 2020 година. Главен ривал на Реал Сосиедад е Атлетик Билбао, против кого го игра Баскиското дерби. Реал Сосиедад бил основач на Ла Лига во 1929 година; неговиот најдолг период во првата лига бил 40 сезони, од 1967 до 2007 година.
Традиционално клубот следел политика (слична на онаа на неговиот ривал Атлетик) да потпишува само играчи од Баскија, пред да потпише со напаѓачот на Република Ирска Џон Олдриџ во 1989 година. Додека силен баскиски контингент е задржан меѓу неговите играчи, во денешно време во клубот се застапени и Шпанци од небаскија и странски играчи. Нејзиниот младински дел после баскиската ера сè уште бил многу успешен во развојот на меѓународно познати играчи, како што се Чаби Алонсо и Антоан Гризман.
Клубот четири пати се натпреварувал во Лигата на шампионите на УЕФА. Во сезоната 2013/14, тимот завршил на 4-то место во групната фаза. Во сезоната 2003/04, клубот напредувал во осминафиналето пред да загуби од Лион. Во Купот на шампионите 1982/83, тимот стигнал до полуфиналето, каде загубил тесно од Хамбургер. Во сезоната 1981/1982 година, клубот загубил во првото коло од ЦСКА Софија.
Рана историја
Фудбалот бил воведен во Сан Себастијан во раните 1900-ти од страна на студенти и работници кои се враќале од Британија. Во 1904 година, тие го формирале Рекреативниот клуб Сан Себастијан, првиот фудбалски клуб во градот, а во 1905 година клубот се натпреварувал во Копа дел Реј. Во 1907 година, конфликтот помеѓу членовите на клубот предизвикало тимот да се подели со неколку играчи (како што се Алфонсо, Мигел Сена и Доминго Арилага) кои заминувале за да создадат нов тим во 1908 година, Фудбалскиот клуб Сан Себастијан. Овој тим аплицирал за влез во Копа дел Реј во 1909 година, но поради компликациите околу дозволите за регистрација, тие се натпреварувале како Клуб Циклиста де Сан Себастијан. Овој тим убедливо го победил моќниот Атлетик Клуб со 4–2 во четврт-финалето, а потоа го победил Клуб Еспањол од Мадрид со 3–1 во финалето. Важна фигура на овој тим бил Џорџ Мекгинис, кој постигнал 6 гола на турнирот вклучувајќи го и првиот во финалето.
Успехот од 1980-тите
Тимот завршил како второпласиран во Ла Лига за прв пат во сезоната 1979-1980, освојувајќи 52 поени во споредба со 53 на Реал Мадрид и 13 поени повеќе од третопласираниот Спортинг де Хихон. Реал Сосиедад ја освоил својата прва титула во Примера Дивизион на крајот од сезоната 1980-1981, ускратувајќи му ја на Реал Мадрид четвртата последователна титула затоа што иако двата клуба завршиле со 45 бода, а Мадрид имал супериорна гол-разлика, Сосиедад бил подобар во меѓусебниот дуел. Ова го квалификувало Сосиедад во Европскиот куп 1981-82, каде што биле елиминирани во првото коло од ЦСКА Софија од Бугарија, која била домаќин и победила на првиот натпревар со 1-0. Реваншот во Шпанија завршил со нерешен резуктат од 0-0. Клубот ја задржал титулата во Лигата наредната сезона, победувајќи ја Барселона со 47 поени спрема 45, под раководство на Алберто Ормаетксеа. Напаѓачот Хесус Марија Сатрустеги бил најдобар стрелец на клубот за сезоната 1980–81 со 16 голови. Тој постигнал 13 голови следната сезона, иако Педро Уралде бил најдобар стрелец со 14 голови. Клубот стигнал до полуфиналето на Европскиот куп 1982-1983, победувајќи ги Викингур од Исланд, Селтик и Спортинг Лисабон пред да загуби со вкупни 3-2 од евентуалниот шампион Хамбургер. Реал Сосиедад го освоил Суперкупот на Шпанија на почетокот на сезоната 1982-1983, поништувајќи го поразот од 1-0 во првиот натпревар и го поразил Реал Мадрид со вкупни 4-1.
На 11 март 1987 година, Реал Сосиедад поставил рекорд за најмногу голови во четвртфиналето на Копа дел Реј, откако ја совладал Мајорка со 10-1. Во полуфиналето на истиот турнир, го победил својот баскиски ривал Атлетик Билбао со 1–0 на два натпревари. На 27 јуни 1987 година, Реал Сосиедад ја освоил својата единствена титула во Копа дел Реј, победувајќи го Атлетико Мадрид со 4-2 на пенали, откако ремизирале 2-2. Натпреварот се одржал на Ла Ромареда во Сарагоса, Арагон. Во Купот на кралот следната сезона, Реал Сосиедад повторно го победил Атлетико Мадрид, откако го поразил во четвртфиналето. Потоа го победил Реал Мадрид со вкупни 5-0 во полуфиналето, но загубил со 1-0 во финалето од Барселона на стадионот Сантијаго Бернабеу во Мадрид на 30 март 1988 година. Во Ла Лига 1987-1988, Реал Сосиедад бил второпласиран и ја загубил титулата - со 51 бод наспроти 62-те на Реал Мадрид - и три бода повеќе од третопласираниот Атлетико Мадрид.
Долги години, Реал Сосиедад ја следел практиката на својот баскиски ривал Атлетик Билбао да игра само со баскиски играчи. Тие ја напуштиле политиката во 1989 година кога потпишале со ирскиот интернационалец Џон Олдриџ од Ливерпул. Олдриџ постигнал 16 гола во својата прва сезона, со што бил најдобар стрелец на клубот, и четврти најдобар стрелец во целата лига, додека Ла Реал завршиле на петтото место. Во 1990 година, Ла Реал потпишал со англискиот напаѓач, Далијан Аткинсон од Шефилд Венздеј, кој станал првиот црн играч на клубот. Тој постигнал 12 гола во својата прва сезона, втор во клубот само после Олдриџ со 17 гола. Тоа било последната сезона на Олдриџ во Сосиедад, и тој заминал да игра во пониските англиски лиги во Транмир Роверс, додека Аткинсон се приклучил на клубот од највисоката англиска лига, Астон Вила.
Во сезоната 1997-98, Реал Сосиедад завршил на третото место, негов најдобар пласман откако бил второпласиран во 1988 година. Неговите вкупни 63 поени биле 11 помалку од шампионот Барселона, но само два помалку од второпласираниот Атлетик Билбао. Клубот завршил повисоко на табелата од Реал Мадрид поради подобрата гол разлика. Југословенскиот напаѓач Дарко Ковачевиќ постигнал 17 голови таа сезона, што го направило четвртиот најдобар стрелец во лигата. Третото место го квалификувал Ла Реал во Купот на УЕФА 1998-99, каде што ги победил Спарта Прага и Динамо Москва пред да биде исфрлен во третото коло од Атлетико Мадрид.
21 век
Откако завршил на 13-та позиција три последователни сезони, Реал Сосиедад бил вицешампион во сезоната 2002–03, што бил негов најдобар пласман од 1988 година. Нивниот резултат од 76 поени бил полош само од 78-те на Реал Мадрид, а Ла Реал имале четири поени повеќе од третопласираниот Депортиво де Ла Коруња. Со клубот раководел Французинот Рејнал Денуе. Ударната сила на Ла Реал била турскиот напаѓач Нихат Кахвечи со југословенскиот интернационалец Дарко Ковачевиќ. Двајцата биле трет и четврти најдобар стрелец во лигата, соодветно, со 23 и 20 гола. Во тимот биле вклучени и холандскиот репрезентативен голман Сандер Вестервелд и Чаби Алонсо во средниот ред. Алонсо бил добитник на наградата Дон Балон во 2003 година за најдобар шпански играч во лигата, додека Кахвечи бил избран за најдобар странски играч, а Денуе за најдобар менаџер.
Клучните моменти од таа сезона биле кога Реал Сосиедад го победил Реал Мадрид во април 4-2 на стадионот Аноета. Го задржал првото место во Ла Лига до претпоследниот натпревар, кога загубил со 3–2 на гостувањето кај Селта Виго, додека Реал Мадрид го победил Атлетико Мадрид со 4–0. Ова значело дека Реал Мадрид го обезбедил првото место со два бода повеќе од Реал Сосиедад пред последниот натпревар, каде Ла Реал го совладал Атлетико Мадрид со 3–0, а Реал Мадрид го победил Атлетик Билбао за да ја освои титулата. Тимот се квалификувал директно за Лигата на шампионите 2003/04 откако завршил на второто место; биле непоразени на домашен терен, постигнале вкупно 71 гол и загубиле само шест пати.
Реал Сосиедад биле извлечени во групата Д во Лигата на шампионите 2003-04 со Јувентус, Галатасарај и Олимпијакос. Тимот победил на два меча, три ремизирал и загубил на гостувањето кај Јувентус за да заврши на второто место и да се пласира во осминафиналето. Во сезоната 2003–04 во Ла Лигата забележале драматичен пад во перформансите на клубот, паѓајќи на 15-то место од 20.
На 9 септември 2006 година, Реал Сосиедад го одиграл својот 2.000-ти натпревар во Ла Лига. Истата сезона, тие испаднале од Ла Лига, завршувајќи на 19-тото место и ја прекинале 40-годишната серија во првата лига, нивниот најдолг престој во историјата. На 9 јули 2007 година, поранешниот велшки репрезентативец и менаџер на Фулам, Крис Колман, бил назначен за нов клупски тренер, по препорака на поранешниот менаџер на Реал Сосиедад, Џон Тошак, важен член на одборот на клубот. Колман поднел оставка на 16 јануари 2008 година.
Во сезоната 2012-13, Реал Сосиедад завршил на четвртото место и се квалификувал во Лигата на шампионите 2013-14 за прв пат од сезоната 2003-04, но овој пат во плеј-офот. Во плеј-офот, клубот го поразил Лион со 2-0 во двата натпревари за да се квалификува во групната фаза. Реал Сосиедад, сепак не успеаа да излезе од групата, освојувајќи само еден бод.
На 10 ноември 2014 година, Реал Сосиедад го претставил Дејвид Мојс како нов менаџер да го замени Јагоба Арасат, кој бил отпуштен по серија лоши резултати. Мојс станал шестиот британски менаџер во историјата на клубот, но тој бил отпуштен на 9 ноември 2015 година откако Сосиедад се наоѓал на 16-тото место во Ла Лига. Подоцна истиот ден, тој бил заменет со Еузебио Сакристан.
Сакристан потпишал првичен договор до 30 јуни 2017 година. Неговиот договор бил обновен во 2017 година, но Сакристан на крајот бил отпуштен откако низа лоши резултати го оставиле на 15-то место на табелата и вовлечени во битка за опстанок. Ајсер Гаритано станал следниот главен тренер, кој пристигнал од Леганес. Тој издржал само седум месеци пред да биде отпуштен, со тимот исто така на 15-то место, со само пет победи во неговите седумнаесет лигашки натпревари.
Гаритано бил наследен од менаџерот на резервниот тим, Иманол Алгуацил на 26 декември 2018 година.
Во 2008 година, на годишниот генерален состанок на Реал Сосиедад, Ињаки Бадиола, тогашниот претседател на клубот, го обвинил претходното раководство на клубот за купување допинг супстанции. Во 2013 година, Бадиола дал долго интервју кога го обвинил претседателството на Хозе Луис Астиазаран дека платил до 300.000 евра на Еуфемијано Фуентес за да ги допингува играчите во тимот помеѓу 2001 и 2007 година. Хозе Луис Астиазаран, кој бил претседател на Реал Сосиедад помеѓу 2001 и 2005 година, ги негирал тврдењата.
Реал Сосиедад го освоил својот трет Куп на Кралот на 3 април 2021 година, речиси една година одложеното финале на Копа дел Реј 2020 поради КОВИД-19, во баскиското дерби против Атлетик Билбао.
Правно лице
Правно лице е субјект на правото зад кој стојат група физички лица на кои правото им дозволува да дејствуваат како една индивида со цел да постигнат одредени цели.
За разлика од правосубјектноста на физичкото лице со кое човек се здобива од неговото раѓање, правното лице е производ на пишаното право.
Според македонското законодавство правно лице е најчесто организација која има сопственост, стопанска активност, оперативна управа, имот, и која одговара кон своите обврски со тој имот.
Правните лица се делат на комерцијални и некомерцијални.
Поврзано
Pessoa (direito)
Јохан Тарчуловски
Јохан Тарчуловски — македонски бранител, поранешен инспектор за придружба во Службата за обезбедување на претседателот на Македонија Борис Трајковски и во војната во Македонија во 2001 година, обвинет и осуден од обвинителството на Хашкиот трибунал за повреди на законите и обичаите на војувањето на 12 август 2001 година во село Љуботен (член 7/1 од Статутот на Трибуналот, за кривични дела наведени во член 3 – наредување, планирање, поттикнување, помагање или поддржување убиство, смислено уништување градови и села и сурово постапување).
Животопис
Основното образование Јохан Тарчуловски го завршил во основното училиште „Петар Здравковски - Пенко“. Средното образование го продолжил во земјоделското средно училиште „Браќа Миладиновци“. По завршувањето на средното училиште во 1993 до 1994 година заминал на отслужување на воениот рок во касарната „Илинден“ во Скопје. Во младоста, тој бил познат како водач на „Комитите“, навивачката група на ФК „Вардар“. Во 2004 година се запишал на студии на Правниот Факултет на ФОН.
Во 2005 година од страна на Хашкиот трибунал бил осуден на 12 години затвор. Според обвинението, полициската единица под команда на Јохан Тарчуловски влегла во селото Љуботен, утрото на 12 август, и застрелале и убиле шест невооружени етнички Албанци, а десетмина од нив биле подложени на понатамошни тепања кај полицискиот контролен пункт на влезот од селото и подоцна во полициската станица „Мирковци“ во Скопје. Како последица на ова, еден од нив починал. Освен тоа, припадниците на полициската единица намерно запалиле најмалку 14 куќи во селото, што причинило сериозна штета на тие куќи. Истиот ден, околу 90 етнички Албански мажи кои бегале од селото биле подложени на сурово постапување од други припадници на полицијата кај полицискиот контролен пункт во близина на селото, и подоцна во неколку полициски станици во Скопје, во Основен суд Скопје 2 и Градската болница во Скопје.